b'\n_START_ARTICLE_\nSmilec\n_START_SECTION_\n\xc5\xbdivljenje\n_START_PARAGRAPH_\nSmilec je izhajal bolgarske plemi\xc5\xa1ke dru\xc5\xbeine, vendar so njegovi predniki povsem neznani. Po posestih njegovih bratov Radoslava in Vojsila je mo\xc4\x8d sklepati, da je imela dru\xc5\xbeina velike posesti med Staro planino (Balkan) in Srednjo goro. _NEWLINE_\xc5\xa0e preden je na prestolu leta 1292 zamenjal Jurija I. Terterja, se je poro\xc4\x8dl z neimenovano bizantinsko princeso, h\xc4\x8derko sebastokratorja Konstantina Paleologa, polbrata cesarja Mihaela VIII. Paleologa. _NEWLINE_O Smil\xc4\x8devem prihodu na prestol je znano samo to, da je postal car na zahtevo Nogaj Kana Zlate horde. Kronal ga je patriarh Joahim III., ki je bil na ukaz Jurijevega sina Teodorja Svetoslava leta 1300 usmr\xc4\x8den zaradi izdaje. Zgodovinar John Van Antwerp Fine Jr. trdi, da bi domnevna izdaja lahko bila povezana z nejasnim obdobjem, ko je Smilec strmoglavil Jurija I. _NEWLINE_Smil\xc4\x8deva vladavina je pomenila vi\xc5\xa1ek mongolske nadoblasti v Bolgariji. Roparski pohodi Mongolov so se nadaljevali kot pred tem v letih 1297 in 1298. Mongoli so izropali dele Trakije, ki je bila takrat pod bizantinsko oblastjo, bolgarskih delov pa morda ne. Smilec se je kljub obi\xc4\x8danjo probizantinski Nogajevi politiki \xc5\xbee na za\xc4\x8detku vladanja zapletel v neuspe\xc5\xa1no vojno z Bizantinskim cesarstvom. _NEWLINE_Okoli leta 1296-1297 je svojo h\xc4\x8derko Teodoro poro\xc4\x8dil s kasnej\xc5\xa1im srbskim kraljem \xc5\xa0tefanom Uro\xc5\xa1em III. De\xc4\x8danskim. V njunem zakonu je bil rojen kasnej\xc5\xa1i srbski kralj in car \xc5\xa0tefan Uro\xc5\xa1 IV. Du\xc5\xa1an (Silni)._NEWLINE_Smiles je kmalu po \xc4\x8cakovem napadu leta 1298 izginil iz zgodovinskih zapisov. Lahko bi bil ubit v spopadu s \xc4\x8cako ali je v tem \xc4\x8dasu umrl naravne smrti. Nasledil ga je mladi sin Ivan.\n_START_SECTION_\nZanimivost\n_START_PARAGRAPH_\nPo Smilcu se imanuje Smilec Point na Antarktiki.'